
prentsa-oharra

‘Vital Araban zehar' programak 23 musika, antzerki, magia eta umore ikuskizun eramango ditu abuztuan hogei bat herritara   

• Uztailaren 31tik abuztuaren 30era bitartean egingo dira jarduerak, eta zenbait herrik,  Agurain, Amurrio eta Guardia kasu, kultura proposamen bi izango dituzte     

Vitoria-Gasteiz, 2026ko uztailak 30.- ‘Vital Araban zehar’ Vital Fundazioaren programak, Lurraldeko udalerriek eta Trebiñuk udan kultura ekimenak izan ditzaten, ez du itxita kartela jarriko oporrak direla-eta. Ostiral honetatik abuztuaren 30era bitartean, Arabako hogei bat herritan 23 musika, antzerki, magia eta umore ikuskizun izango dira. 

Lehendabiziko hitzordua, uztaila eta abuztua bitartean, bihar hasiko da Bastidan; bertan, La orquestina MV-k Bakearen plazan joko du. Formazio instrumental hori (tronpeta bi, saxofoia, tuba eta bateria) Molto Vivace elkarteak bultzatzen du, ganbera musika nahiz dantza musika zabaltzea helburu. Taldearen errepertorioan estilo eta genero askotako obren moldaketak daude, herri musikatik hasi eta jai kutsuko piezetaraino. Navaridasen, 20:30ean, Twin Room taldeak zentro soziala bisitatuko du eta jazz, swing, bossa nova, bolero eta poparen arrakasta handiak eramango ditu bertara. Ekoizpen garaikidea dute eta chill out, deep house eta musika elektroniko arineko soinuak elkartzen dituzte.

‘Vital Araban zehar' programak Ondategin ekingo dio abuztuari, Iñigo Salineroren eskutik. Umorista karismatiko horrek, Allí abajo eta Vaya Semanita telebistako arrakastetan egindako lanarengatik ezaguna, bere ikuskizun bikaina eramango du Bengolarra parkera, 17:30etik aurrera. Komiko gasteiztarrak show freskoa, garratza eta kostunbrista egiten du, eta umore absurduak eta inprobisatzeko gaitasun harrigarriak etengabeko barre-algarak bermatzen dituzte. 20:30ean, Mañuetako Konstituzio plazan, Secreto a voces taldearen musika entzungo da. Pop-rock bertsio banda akustikoa da. Indarrez eta pasioz beterik, gaztelaniaz, ingelesez eta euskaraz abesten dute, eta, besteak beste, Barricada, AC/DC, The Cranberries, Bon Jovi, Fito eta Fitipaldi eta Extremoduro taldeen abestiak interpretatzen dituzte.

Eta udako hilabete garrantzitsuenean bete-betean sartuta, ‘Vital Araban zehar' ekimenaren programazioa honako hauetara iritsiko da:     

Abuztuak 8:
	Eskuernaga – ‘Zirku tailerra’ – Gernikako Arbola plaza (12:00)
Labraza – Lobo&Carmine (musika) – Frontoian (13:30)
	
Abuztuak 11:
	Ribabellosa – La llegada (antzerkia) – Foruen plaza (20:00)
Abuztuak 12: 
	Navaridas- Txuky Killers (musika) – Gizarte zentroa (21:00)
Abuztuak 13:
Amurrio – ‘Zirku tailerra’ – Udal parkea (16:00)
	Ongi etorri paradisura (antzerkia) – Plaza, Lucas Rey, Mendiko eta Felix Murgaren artean (19:00) 
Abuztuak 15:
	Guardia -  Ruta 21 (musika) – Collado pasealekua (17:00)
		  DJ Kaktus (magia, musika  eta umorea) – Plaza Nagusia (20:00)
Gesaltza Añana – ‘Zirku tailerra’ – Igerilekua (18:30)
Tuesta – El show de la Polaka (antzerkia) – Plaza (23:00)
Villanañe – Como Son Son (musika) – Merkatu plaza (20:30)
Abuztuak 20:
	Narbaiza – Aroa eta Mirariak (antzerkia) – Kalean (18:00)
Abuztuak 23:
	Oteo – Ruta 21 (musika) – Frontoia (13:30)
Abuztuak 28:
	Armiñón – El show de la Polaka (antzerkia) – Erabilera askoko kanpoaldea (20:00)
Abuztuak 29:
	Berantevilla – La llegada (antzerkia) – Plaza (20:00)
	Pipaon - DJ Kaktus (magia, musika eta umorea) – Elizako plaza (18:00)
Zuhatzu-Kuartango - El show de la Polaka (antzerkia) – Udalaren inguruan (16:30)
Abuztuak 30:
Agurain - ‘Zirku tailerra’ – San Juan plaza (12:00)
	La Pulga (musika) – Andre Maria plaza (13:30)
	

‘Vital Araban zehar’ ekimenaren XXII. edizioak 103 kultura jarduera eramango ditu aurten Arabako sei kuadrillatako 49 udalerritako 68 herritara (Vitoria-Gasteiz izan ezik) eta Trebiñuko beste hirutara. Horiek guztiek musika taldeen 55 kontzertu, 38 antzerki-emanaldi, 5 abesbatza-errezitaldi eta 5 dantza-erakustaldi disfrutatzeko aukera izango dute, bertako artisten eskutik.

